Byen som kunne ofres
Byen som kunne ofres () ili Srebrenica: A Town Betrayed () je norveški dokumentarni film iz 2011. Film je režirao novinar-istraživač Ola Flum, a u njemu prati novinara-istraživača i vojnika ABiH tokom rata u Bosni Mirzada Fazlića Fazlu, kako istražuje događaje oko Srebrenice.

O dokumentarcu 

Dokumentarac daje drugačiju verziju događaja u Srebrenici, polazeći da je to bio sukob de vojske posle zločina nad Srbima u Kravicama. Autor tvrdi da je se u Srebrenici nije desio masakr već legitimni oružani sukob srpskih snaga sa „muslimanskim odmetnicima“. Muslimani su zločinom u Kravicama izazvali opravdani revolt Srba, a broj srebreničkih žrtava nije 8000 već maksimalno 4000.

Najznačajnije 

Film daje pregled događaja kao što su Zločin u Kravicama, Napad na Višnjicu, krijumčarenje oružja za Armiju BiH, pregovore oko razmeni stanovništva iz Srebrenice i okoline Sarajeva, kao i tezu da je Srebrenica žrtvovana radi političkih ciljeva.

 U filmu se tvrdi da je na prvom kraćem sastanku Klinton predložio Izetbegoviću holokaust u kome bi se žrtvovalo 5000 Muslimana u Srebrenici a da je Izetbegović to preneo delegaciji Srebreničkih branilaca. Tako da je Srebrenica žrtvovana od strane sopstvene vlade radi političkh ciljeva.
 Humanitarni konvoji su propuštani od strane Srba u Srebrenicu ali ih je Naser Orić prodavao na crnom tržištu.
 Mladić je imao na raspolaganju 1600 naoružanih ljudi iz okoline Srebrenice ali ih nije uključio u ratna dejstva zbog nedostatka discipline i moguće osvete za napade Orićevih snaga na srpska sela.

Učesnici 
U filmu su govorili Sefer Halilović, Ratko Nikolić (borac VRS koga su snage Nasera Orića zarobile i mučile), Miša Urošević (snimatelj TV Beograda), Zoran Stanković, Hakija Meholjić (komandir policije u Srebrenici tokom rata), Muhamed Filipović (jedan od osnivača SDA i učesnik više mirovnih pregovora), Huso Salihović (oficir ABiH), Džon Šindler (glavni analitičar CIA u BiH 1996), Esad Sipilović (američki građanin bošnjačkog porekla koji je učestvovao u krijumčarenju oružja) i Torvald Stoltenberg (bivši pregovarač UN).

Reakcije i kontroverze 

Prikazivanje filma je izazvalo negativne reakcije od strane Norveškog helsinškog odbora i bošnjačke zajednice u Norveškoj, koji su autore optužili za istorijski revizionizam i poricanje genocida u Srebrenici. Norveška Komisija za žalbe na štampu je nekoliko meseci nakon premijere donela zaključak da su autori filma, ne spominjujući presude Haškog suda po kojima se u Srebrenici dogodio genocid povredili etički kodeks norveških medija.

Uprkos toga, kao i sličnih protesta, film je nedugo potom u susednoj Švedskoj prikazan na programu tamošnje državne televizije.

Vidi još 
 Tragovi iz Sarajeva

Reference

Izvori 
 Glas javnosti: Švedski dokumentarac: Vojska RS branila se u Srebrenici, 03.09.2011. 
 "Srebrenica: A Town Betrayed" – Finally a Critical Documentary about Srebrenica Tragedy 25.09.2011
 Commemorate Srebrenica with these Rare and Important Videos

Spoljašnje veze 
Profil na portalu NRK 
Hague: Srebrenica Film Undermines Judgments na portalu Balkan Insight 
 film na engleskom jeziku 

Norveški filmovi
Dokumentarni filmovi
Filmovi o raspadu SFRJ
Authority control 2